Tennis: Australian Open organisers say they deeply regret impact of Novak Djokovic deportation saga
NUUSFLITS NUUSAGENTSKAP 18 Januarie 10:30 vm
# Die seeskilpad-rehabilitasiespan van die Twee Oseane-akwarium se onderwysstigting in Kaapstad het 44 seeskilpaaie sowat 30 seemyl suid van Houtbaai vrygelaat. 'n Woordvoerder, Renee Leeuwner, sê die seeskilpaaie het almal die afgelope paar maande by die Twee Oseane-akwarium herstel nadat hulle op Wes-Kaapse strande gevind is:
Speel klankgreep: ENG ReneeONTurtles
# Die omgewingsorganisasie, Greenpeace Afrika, sê die voorgestelde ooreenkoms om plastiekbesoedeling te bekamp is 'n geleentheid vir Afrikaleiers om hulle toewyding aan die oplossing van hierdie probleem te bewys. 'n Woordvoerder, Erastus Ooko, sê die ooreenkoms word volgende maand ter tafel gelê wanneer nasionale regerings en multinasionale organisasies byeenkom vir die volgende sitting van die Verenigde Nasies se Omgewingsvergadering. Meer as 70 afgevaardigdes het in aanloop tot die vergadering 'n verklaring onderteken wat die gebruik van onnodige plastiekverpakking verbied en ondersteuning uitspreek vir die ontwikkeling van hergebruikstelsels.
# En ten slotte, Coca-Cola het 'n nuwe volhoubaarheidsplatform bekend gestel vir die maatskappy se volhoubaarheidsplanne in Afrika. Jamii sal bou op vorige suksesse in waterbestuur, ekonomiese bemagtiging van vroue en die jeug, asook afvalbestuur. Die internasionale koeldrankmaatskappy se president vir Afrika, Bruno Pietracci, sê hulle aanvaar hul verantwoordelikheid as markleiers. Op die gebied van waterbestuur sal die platform 100-persent van die water vervang wat in die maatskappy se produksieprosesse gebruik word deur die bewaring van natuurlike waterbronne te ondersteun.